**ΑΝΑΚΟΙΝΩΣΗ ΟΛΟΚΛΗΡΩΣΗΣ ΕΓΓΡΑΦΗΣ ΕΠΙΤΥΧΟΝΤΩΝ**

α) πανελλαδικών εξετάσεων (συμπεριλαμβανομένης της ειδικής κατηγορίας Ελλήνων πολιτών της μουσουλμανικής μειονότητας Θράκης) και β) της ειδικής κατηγορίας ατόμων που πάσχουν από σοβαρές παθήσεις, ακαδ. έτους 2022-2023.

Ανακοινώνεται ότι οι εισαγόμενοι στο Τμήμα Νομικής του ΑΠΘ, επιτυχόντες α) πανελλαδικών εξετάσεων (συμπεριλαμβανομένης της ειδικής κατηγορίας Ελλήνων πολιτών της μουσουλμανικής μειονότητας Θράκης) και β) της ειδικής κατηγορίας ατόμων που πάσχουν από σοβαρές παθήσεις, ακαδ. έτους 2022-2023, και  **που έχουν εγγραφεί στο πληροφοριακό σύστημα του Υπουργείου Παιδείας και Θρησκευμάτων θα πρέπει να καταχωρήσουν στοιχεία και δικαιολογητικά στο σύστημα**

[https://register.auth.gr](https://register.auth.gr/)

**από 20 Σεπτεμβρίου (η εφαρμογή θα ενεργοποιηθεί μετά τις 09:00 π.μ.)  έως και 26 Σεπτεμβρίου 2022, όπου θα ανεβάσουν και απαραίτητα δικαιολογητικά ηλεκτρονικά**  (φωτοτυπία αστυνομικής ταυτότητας, φωτογραφία, εκτύπωση ΑΜΚΑ, Υπεύθυνη Δήλωση),  **σύμφωνα με την ανακοίνωση του Τμήματος Σπουδών**

[**https://dps.auth.gr**](https://dps.auth.gr/).

Σύμφωνα με την ίδια ανακοίνωση, εφόσον η Υπεύθυνη δήλωση εκδοθεί εντύπως μέσω ΚΕΠ (και όχι μέσω gov.gr), πρέπει στο ίδιο διάστημα (20 -26 Σεπτεμβρίου) οι εγγραφέντες να την υποβάλουν στη Γραμματεία του Τμήματος Νομικής 11.30-13.00 είτε αυτοπροσώπως ή με άλλο εξουσιοδοτημένο πρόσωπο είτε ταχυδρομικά με συστημένη επιστολή και απόδειξη παραλαβής.

Επισημαίνεται ότι οι επιτυχόντες των ειδικών κατηγοριών α) Ελλήνων πολιτών της μουσουλμανικής μειονότητας Θράκης και β) ατόμων που πάσχουν από σοβαρές παθήσεις, είχαν ήδη κληθεί να υποβάλουν -με φυσική παρουσία ή ταχυδρομικά- τα πρόσθετα για την ειδική κατηγορία τους δικαιολογητικά στην προθεσμία των ηλεκτρονικών προεγγραφών (1-9 Σεπτεμβρίου). Όσοι δεν το έκαναν, οφείλουν να τα καταθέσουν στο ίδιο διάστημα 20-26 Σεπτεμβρίου 2022 στη Γραμματεία του Τμήματος Νομικής 11.30-13.00.

Θεσσαλονίκη 19/9/2022

Γραμματεία Νομικής